Françoise de Graffigny

Françoise de Graffigny 
Françoise de Graffigny (1695-1758) (nesik ken Françoise d’Issembourg du Buisson d’Happoncourt) tawawasuani Franciachanej katka. 

 Itunal ichtaka 
Françoise nesik tik ne techan Nancy tik ne Ducado de Lorena keman tesu nenki tik Francia. Iteku François d’Issembourg du Buisson d’Happoncourt wan inan Marguerite Callot katka. Itatanoy Jacques Callot wan kwikwilani katka. Mumachtij ken mawawasua wan ken amatachia keman kipij 13 o 15 shiwit. Keman kipij 16 shiwit, sujsul galanchin katka wan ne shiwit 1712 munamiktia iwan François Huguet de Graffigny. 

 Itekiw 
Ishulejyu mikik ne shiwit 1725, wan nemanha, inan mikik ne shiwit 1727 wan iteku mikik ne shiwit 1733. Françoise tesu kanaj tumin. Yajika yaja yawki ka ne techan París wan pejtuk kimawawasua ajamachti. Ume sujsul yey ajamachti katka "Lettres d'une Péruvienne" ("Ajamat se siwat Peruchanej" ne shiwit 1747) wan "Cénie" (ne shiwit 1750). Françoise tekitki pal isiwaw Tatuktiani Francia, Marie-Antoinette keman chikitik katka. 

 Ijilpika 
https://fr.wikipedia.org/wiki/Fran%C3%A7oise_de_Graffigny

https://gallica.bnf.fr/essentiels/graffigny

https://enseignants.lumni.fr/parcours/1523/francoise-de-graffigny-le-roman-d-une-vie.html

https://es.wikipedia.org/wiki/Fran%C3%A7oise_de_Graffigny